**Ministru kabineta noteikumu projekta „Grozījumi Ministru kabineta 2009.gada 15.septembra noteikumos Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots pamatojoties uz Ministru kabineta iekārtas likuma 31. panta pirmās daļas 3. punktu un Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009.gada 15.septembra noteikumu Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai” (turpmāk – MK noteikumi Nr.1065) 27.punkta nosacījumiem, šobrīd šo noteikumu 7.1. un 7.2.apakšpunktā minētajiem saimnieciskās darbības veicējiem ir iespējas saņemt investīciju aizdevumu līdz 430 000 *euro*, savukārt 7.3.apakšpunktā minētajiem saimnieciskās darbības veicējiem ir iespējas saņemt investīciju aizdevumu 2 850 000 *euro* apmērā. Šāda atšķirība pastāvēja, jo 7.2.apakšpunktā minētie saimnieciskās darbības veicēji aizdevumus, kas lielāki par 430 000 *euro*, varēja saņemt citā valsts atbalsta programmā atbilstoši Ministru kabineta 2009.gada 17.februāra noteikumiem Nr.164 “Noteikumi par aizdevumiem saimnieciskās darbības uzsācējiem un komersantiem konkurētspējas uzlabošanai” (turpmāk – konkurētspējas programma). Atbilstoši konkurētspējas programmas nosacījumiem, aizdevuma līgumus varēja slēgt līdz 2015.gada 31.decembrim, kas nozīmē, ka ar 2016.gada 1.janvāri MK noteikumu Nr.1065 7.2. punktā minētie saimnieciskās darbības veicēji nevar saņemt valsts atbalstu aizdevumu veidā, kas ir lielāks par 430 000 *euro*.  Šobrīd akciju sabiedrība „Attīstības finanšu institūcija „Altum” (turpmāk – sabiedrība Altum) sniedz MK noteikumos Nr.1065 paredzētos aizdevumus. **Līdz š.g. 1.aprīlim sabiedrība Altum ir apstiprinājusi 1 489 aizdevumu pieteikumus par kopējo finansējumu 94,3 milj. *euro*, savukārt noslēgto līgumu skaits ir 1 399 par kopējo finansējumu 84,4 milj. *euro*.**  Ņemot vērā augstākminēto, Ekonomikas ministrija ierosina veikt grozījumus MK noteikumos Nr.1065, izlīdzinot maksimālās aizdevuma summas starp MK noteikumos Nr.1065 7.1., 7.2. un 7.3.apakšpunktos minētajiem saimnieciskās darbības veicējiem, nosakot, ka turpmāk visiem saimnieciskās darbības veicējiem MK noteikumu Nr.1065 ietvaros ir iespējams saņemt investīciju aizdevumus līdz 2 850 000 *euro* apmēram.  Palielinot maksimālo investīciju aizdevumu summu, attiecīgi **nepieciešams palielināt arī maksimālo apgrozāmo līdzekļu aizdevumu summu, lai saimnieciskās darbības veicēji varētu realizēt iecerētos projektus**. Pretējā gadījumā var veidoties situācija, ka saimnieciskās darbības veicējam ir pieejams aizdevums investīcijām maksimālajā apmērā, bet nav iespējams realizēt projektu salīdzinoši mazās pieejamās apgrozāmo līdzekļu aizdevuma summas dēļ. **Tādēļ MK noteikumu Nr. 1065 grozījumos ir palielināta maksimālā apgrozāmo līdzekļu aizdevumu summa no 285 000 *euro* uz 1 000 000 *euro* 7.2. apakšpunktā minētajiem saimnieciskās darbības veicējiem.** 7.1. un 7.3. apakšpunktā minētajiem saimnieciskās darbības veicējiem maksimālā apgrozāmo līdzekļu aizdevumu summa netiek palielināta, jo tiem ir pieejami apgrozāmo līdzekļu aizdevumi līdz 1 000 000 *euro* atbilstoši 2010.gada 27.aprīļa MK noteikumiem Nr. 403 „Kārtība, kādā piešķir valsts atbalstu apgrozāmo līdzekļu iegādei lauksaimniecības produkcijas ražošanai”.  Papildus ar šiem grozījumiem MK noteikumos Nr.1065 Ekonomikas ministrija ierosina noteikt, ka **saimnieciskās darbības veicējs var saņemt vairākus investīciju aizdevumus (atkārtoti) ar nosacījumu, ka kārtējā investīciju aizdevuma piešķiršanas brīdī piešķirtā investīciju aizdevumu kopsumma nepārsniedz maksimālo investīciju aizdevumu summu. Atkārtotu apgrozāmo līdzekļu aizdevumu tā paša projekta ietvaros saimnieciskās darbības veicējs var saņemt ar nosacījumu, ka kārtējā apgrozāmo līdzekļu aizdevuma piešķiršanas brīdī piešķirtā apgrozāmo līdzekļu aizdevuma kopsumma nepārsniedz šajā punktā maksimālo aizdevumu summu un kopējais aizdevuma termiņš nepārsniedz maksimālo termiņu.**  Komercbankas savā starpā konkurē par dzīvotspējīgu projektu finansēšanu, kuru administrēšanai jāpatērē pēc iespējas mazāk resursu. Tādējādi komercbankām ir izdevīgāk administrēt lielākus aizdevumus, kas ir skaitliski mazāk, nekā daudzus mazus. **Lai sabiedrība Altum nekonkurētu ar komercbankām kreditēšanas tirgū**, MK noteikumu Nr.1065 grozījumos ir paredzēts, ka, ja pieprasītā aizdevuma summa pārsniedz 100 000 *euro*, **saimnieciskās darbības veicējam kopā ar aizdevuma pieteikumu ir jāiesniedz sabiedrībā Altum viens no minētajiem dokumentiem**:  - tā finansētāja vai kredītiestādes piekrišanas vēstule vai e-pasta izdruka, kurā saimnieciskās darbības veicējam ir saistības. Ja nav saistību – piekrišanas vēstuli vai e-pasta izdruku no finansētāja vai kredītiestādes, kurā ir naudas līdzekļu apgrozījums, vai  - saimnieciskās darbības veicēja vēstules kopija finansētājam vai kredītiestādei par atteikšanos pieņemt finansētāja vai kredītiestādes piedāvātā aizdevuma nosacījumus.  Papildus ir noteikts, ka Finansētāja vai kredītiestādes piekrišanas vēstuli vai e-pasta izdruku saimnieciskās darbības veicējs var neiesniegt, ja finansētājs vai kredītiestāde 30 dienu laikā nav sniegusi rakstisku atbildi uz saimnieciskās darbības veicēja iesniegto aizdevuma pieteikumu.  Šāda pieeja ir saskaņota ar Latvijas Komercbanku asociāciju. Papildus grozījumos MK noteikumos Nr.1065 ir atrunāts, ka tiem aizdevumu pieteikumiem, kas sabiedrībā “Altum” iesniegti pirms šīs augstākminētās normas spēkā stāšanās dienas, izskata saskaņā ar tiem normatīvajiem aktiem, kas bija spēkā aizdevuma pieteikumu iesniegšanas dienā.  Atbilstoši MK noteikumu Nr.1065 21.1punktam 7.2. apakšpunktā minētajiem **saimnieciskās darbības veicējiem kopā ar investīciju aizdevumu ir pieejamas procentu likmes subsīdijas 50 % apmērā no kopējā procentu maksājumos paredzētā maksājuma**, ja tie aizdevuma pieteikuma iesniegšanas dienā nav uzsākuši saimniecisko darbību vai to ir uzsākuši ne agrāk kā pirms pieciem gadiem. Procentu likmju subsīdijas tiek segtas no izveidotā garantiju un procentu likmju subsīdijas fonda, kas tika izveidots atbilstoši MK noteikumu Nr.1065 5.punktam, plānojot, ka procentu likmju subsīdijas tiks aprēķinātas no investīciju aizdevumiem līdz 430 000 *euro*. **Šajos MK noteikumu Nr.1065 grozījumos ir paredzēts saglabāt šo pašu pieeju un procentu likmju subsīdijas piemērot aizdevumiem līdz 430 000 *euro*.** Nenosakot šādu pieeju, būtu nepieciešams palielināt finansējumu garantiju un procentu likmju subsīdiju fondam.  Pašlaik Zemkopības ministrijas funkcionālajā pakļautībā netiek īstenota atbalsta programma aizdevumiem ilgtermiņa investīciju veikšanai un aizdevumiem apgrozāmajiem līdzekļiem sīkajiem (mikro), mazajiem un vidējiem saimnieciskās darbības veicējiem (komersantiem, zemnieku vai zvejnieku saimniecībām, individuāliem uzņēmumiem), kas darbojas zvejniecības un akvakultūras nozarē. Valsts atbalsta programmu koordinācijas un pilnveidošanas konsultatīvās padomes 2014.gada 8.maija sēdē tika apstiprināts Zemkopības ministrijas finanšu instrumentu tirgus nepilnību izvērtējums. Tika secināts, ka mazie un vidējie uzņēmumi arī 2014.–2020.gada plānošanas periodā komercbanku sektoram nebūs saistoši, taču tie ir nozīmīgi no tautsaimniecības viedokļa un ir nepieciešama noteiktu valsts atbalsta programmu īstenošana attiecībā uz šī segmenta uzņēmumiem, lai nodrošinātu to attīstības iespējas. Ņemot vērā to, ka citu nozaru saimnieciskās darbības veicējiem ir pieejami aizdevumi saskaņā ar MK noteikumiem Nr.1065, lai netiktu diskriminēta zvejniecības un akvakultūras nozare, nepieciešams nodrošināt aizdevumu atbalsta mehānismus arī zvejniecības un akvakultūras nozares saimnieciskās darbības veicējiem. Līdz ar to noteikumu grozījumos Nr.1065 ir paredzēts noteikt, ka turpmāk aizdevumus varēs saņemt arī sīkie (mikro), mazie un vidējie saimnieciskās darbības veicēji (komersanti, zemnieku vai zvejnieku saimniecības, individuālie uzņēmumi), kas darbojas zvejniecības un akvakultūras nozarē:  - apgrozāmo līdzekļu aizdevumiem saskaņā ar Komisijas 2014. gada 27. jūnija Regulu (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190);  - investīciju aizdevumiem saskaņā ar Komisijas 2014. gada 16. decembra Regulas (ES) Nr. 1388/2014, ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 24. decembris, Nr. L 369) 17., 19., 23., 27., 31. vai 42.pantu.  Šos grozījumus MK noteikumos Nr.1065 attiecībā par aizdevumu sniegšanu atbalstam zvejniecības un akvakultūras nozarei Ekonomikas ministrija ir ierosinājusi pēc Zemkopības ministrijas aicinājuma. Papildus grozījumos MK noteikumos Nr.1065 ir ietvertas valsts atbalsta normas saskaņā ar attiecīgajām regulām.  MK noteikumi Nr.1065, kas sākotnēji izdoti saskaņā ar [Ministru kabineta iekārtas likuma](http://likumi.lv/ta/id/175919-ministru-kabineta-iekartas-likums) [31.panta](http://likumi.lv/ta/id/175919-ministru-kabineta-iekartas-likums#p31) pirmās daļas 3.punktu, ir izstrādāti, lai nodrošinātu apgrozāmo līdzekļu un investīciju aizdevumu piešķiršanu saimnieciskās darbības veicējiem lauksaimniecības un nelauksaimniecības jomās. Šos aizdevumus sniedz sabiedrība Altum. Ministru kabinets 2013.gada 17.decembrī izskatīja informatīvo ziņojumu par vienotās attīstības finanšu institūcijas (proti, sabiedrības Altum) izveidi un atbalstīja tās izveidi, apvienojot valsts akciju sabiedrību „Latvijas Attīstības finanšu institūcija Altum”, sabiedrību ar ierobežotu atbildību “Latvijas Garantiju aģentūra” un valsts akciju sabiedrību „Lauku Attīstības fonds”, dibinot jaunu valsts kapitālsabiedrību - sabiedrību Altum. Lai nodrošinātu sabiedrības Altum darbību pēc valsts akciju sabiedrības „Latvijas Attīstības finanšu institūcija Altum”, sabiedrības ar ierobežotu atbildību “Latvijas Garantiju aģentūra” un valsts akciju sabiedrības „Lauku attīstības fonds” reorganizācijas pabeigšanas, 2014.gada 30.oktobrī ir pieņemts un 2015.gada 1.martā spēkā stājās Attīstības finanšu institūcijas likums, ar kuru tika optimizēta finanšu instrumentu valsts atbalsta un attīstības programmu ieviešanas institucionālā sistēma. Attīstības finanšu institūcijas likuma 12.panta ceturtā daļa paredz deleģējumu Ministru kabinetam apstiprināt programmas un noteikt to īstenošanas kārtību, finansējumu, atbalstāmo darbību un izmaksu attiecināmības nosacījumus, tai skaitā finansējumu sabiedrības Altum izdevumu segšanai. MK noteikumu Nr.1065 ietvaros īstenotā aizdevumu programma (finanšu instruments) tiek turpināta, un atbilstoši noteikumu Nr.1065 spēkā esošajai redakcijai aizdevumu piešķiršana tiek turpināta līdz 2020.gada 31.decembrim. Lai nodrošinātu MK noteikumu Nr.1065 un šo noteikumu grozījuma projekta atbilstību Attīstības finanšu institūcijas likumam, tostarp minētajam deleģējumam, grozījumi MK noteikumos Nr.1065 paredz papildināt līdzšinējo deleģējumu ar Attīstības finanšu institūcijas likuma 12.panta ceturto daļu. Norādāms, ka MK noteikumi Nr.1065 un noteikumu projekts ir atbilstoši Attīstības finanšu institūcijas likuma 12.panta ceturtajā daļā paredzētajam deleģējumam. Papildus skaidrojam, ka šādas deleģējuma izmaiņas ir veiktas arī citos Ministru kabineta noteikumos, kas regulē finanšu instrumentu ieviešanu, tādā veidā nodrošinot vienotu praksi attiecībā uz deleģējuma izmaiņām. |
| 3. | Projekta izstrādē iesaistītās institūcijas | Ekonomikas ministrija, Zemkopības ministrija un sabiedrība Altum |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu.  Noteikumu projekts paredz ietekmi uz Latvijas tautsaimniecību (uzņēmējdarbību), jo nodrošina finanšu pieejamību saimnieciskās darbības veicējiem |
| 3. | Administratīvo izmaksu monetārs novērtējums | Nav identificēts administratīvā sloga palielinājums. |
| 4. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:   * Eiropas Parlamenta un Padomes 2013. gada 11.decembra Regula (ES) Nr. 1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulu (EK) Nr. 104/2000 (turpmāk – Regula Nr.1379/2013); * Komisijas 2014. gada 27. jūnija Regula (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk –Regula Nr. 717/2014); * Komisijas 2014.gada 16.decembra Regula (ES) Nr. 1388/2014, ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk –Regula Nr. 1388/2014) |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| 1.tabula. Tiesību akta projekta atbilstība ES tiesību aktiem | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības:  Regula Nr. 1379/2013;  Regula Nr. 717/2014;  Regula Nr. 1388/2014. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regula Nr. 1379/2013* | *Noteikumu projekta 3.punkts, ar ko papildina MK noteikumus ar 7.4.apakšpunktu* | *Ieviesta pilnībā* | *Neparedz stingrākas prasības* |
| *Regulas Nr.717/2014 4.panta 3.punkta a) apakšpunkts* | *Noteikumu projekta 7.punkts, ar ko groza MK noteikumus ar 10.2.apakšpunktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 3.panta (5) apakšpunkts* | *Noteikumu projekta 7.punkts, ar ko papildina MK noteikumus ar 10.4.apakšpunktu* | *Ieviesta pilnībā* | *Neparedz stingrākas prasības* |
| *Regulas Nr.717/2014 6.pants* | *Noteikumu projekta 8.punkts, ar ko papildina MK noteikumus ar 15.1.1punktu* | *Ieviesta pilnībā* | *Neparedz stingrākas prasības* |
| *Regulas Nr.717/2014 1.pants* | *Noteikumu projekta 8.punkts, ar ko papildina MK noteikumus ar 15.1.2.punktu* | *Ieviesta pilnībā* | *Neparedz stingrākas prasības* |
| *Regulas Nr.717/2014 3.panta 2.punkts* | *Noteikumu projekta 11.punkts, ar ko papildina MK noteikumus ar 19.3.punktu* | *Ieviesta pilnībā* | *Neparedz stingrākas prasības* |
| *Regulas Nr.717/2014 2.panta 2.punkts* | *Noteikumu projekta 12.punkts, ar ko papildina MK noteikumus ar 19.1punktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 17.pants* | *Noteikumu projekta 14.punkts, ar ko papildina MK noteikumus ar 22.11.punktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 19.pants* | *Noteikumu projekta 14.punkts, ar ko papildina MK noteikumus ar 22.11.punktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 23.pants* | *Noteikumu projekta 14.punkts, ar ko papildina MK noteikumus ar 22.11.punktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 27.pants* | *Noteikumu projekta 14.punkts, ar ko papildina MK noteikumus ar 22.1punktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 31.pants* | *Noteikumu projekta 14.punkts, ar ko papildina MK noteikumus ar 22.11.punktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 42.pants* | *Noteikumu projekta 14.punkts, ar ko papildina MK noteikumus ar 22.11.punktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 1.panta 3.punkts* | *Noteikumu projekta 14.punkts, ar ko papildina MK noteikumus ar 22.12.punktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 1.panta 4.punkts* | *Noteikumu projekta 14.punkts, ar ko papildina MK noteikumus ar 22.12.punktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 17.panta b) apakšpunkts* | *Noteikumu projekta 17.punkts, ar ko papildina MK noteikumus ar 29.3.apakšpunktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 19. panta b) apakšpunkts* | *Noteikumu projekta 17.punkts, ar ko papildina MK noteikumus ar 29.3.apakšpunktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 23. panta b) apakšpunkts* | *Noteikumu projekta 17.punkts, ar ko papildina MK noteikumus ar 29.3.apakšpunktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 27. panta b) apakšpunkts* | *Noteikumu projekta 17.punkts, ar ko papildina MK noteikumus ar 29.3.apakšpunktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 31. panta b) apakšpunkts* | *Noteikumu projekta 17.punkts, ar ko papildina MK noteikumus ar 29.3.apakšpunktu* | *Ieviesta pilnībā* | *Neparedz stingrākas prasības* |
| *Regulas Nr.1388/2014 42. panta b) apakšpunkts* | *Noteikumu projekta 17.punkts, ar ko papildina MK noteikumus ar 29.3.apakšpunktu* | *Ieviesta pilnībā* | *Neparedz stingrākas prasības* |
| *Regulas Nr. 1407/2013 1.panta 1.punkts* | *Noteikumu projekta 22.punkts, ar ko groza 37.1.punktu* | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | |
| Cita informācija | | Nav. | |

|  |  |  |
| --- | --- | --- |
| 2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  Pasākumi šo saistību izpildei | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | |
| Cita informācija | Nav. | |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | MK noteikumu projekta izpildi nodrošinās sabiedrība Altum. | |
| Projekta izpildes ietekme uz pārvaldes funkcijām institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta izpilde tiks nodrošināta sabiedrības Altum esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju. | |
| Cita informācija | Nav. | |

**Anotācijas III, IV, VI sadaļa – projekts šo jomu neskar.**

Ministru prezidenta biedrs,

ekonomikas ministrs A.Ašeradens

Vīza: Valsts sekretāra pienākumu izpildītājs,

valsts sekretāra vietnieks R.Aleksejenko

15.04.2016. 12:45

2657

E.Dlohi

67013082, [Elina.Dlohi@em.gov.lv](mailto:Elina.Dlohi@em.gov.lv)